  Майя Бывальцева Удмуртиысь суй-пыдзыя сӧсыр спортсменъёс уянъя Россилэн чемпионатаз 1 зарни но 2 азвесь медальёс утӥзы. Со сярысь Удмуртиысь спортивно-адаптивной школалэн «ВКонтакте» мерлыко вотэсысь огиназ ивортэмын. Павел Куклин 100 тыбыр вылын уянын Россилэн чемпионэз луиз. Озьы ик со 400 метре эркын амалэн уянын 2-тӥ инты басьтӥз. Александр Габдрахманов 50 метре эркын амалэн уянын азвесь медаль утӥз. Вакчи вуын (25 метр) уянъя Россилэн чемпионатэз Краснодарын 25-30 южтолэзе ортчиз. Ӵошатсконъёсы кунлэн 40 улосвылъёсысьтыз 250-лэсь трос спортсменъёс пыриськизы. Соос пӧлын Удмуртиысь Павел Куклин, Александр Габдрахманов, Павел Шульмин но Данил Бяков.  Тодэ вайытом, Удмуртиын 7-14 аресъем пиналъёслэсь следж-хоккеен шудонъя командазэс кылдытозы.  Тегъёс: Спорт Удмуртия Россия сӧсыръёс уян  